નવી દિલ્હી: રાષ્ટ્રીય સ્વયંસેવક સંઘે ૨૦૧૭માં યોજાનાર યુપી વિધાનસભા ચૂંટણીઓનો માસ્ટર પ્લાન તૈયાર કરી લીધો છે. સંઘે આ માસ્ટર પ્લાનને અમલમાં મૂકવા માટે જિલ્લાઓમાં એક અલગ ટીમની રચના કરી છે. આ ટીમમાં સંઘના પ્રચારકો, સ્વયંસેવકો અને ભાજપના જનપ્રતિનિધિઓ પણ સામેલ છે. ચક્રવ્યૂહની રચના કરનારી ટીમની નજર પર સત્તારૂઢ સમાજવાદી પાર્ટીની યુવા વિંગ છે. સંઘે પોતાની ચક્રવ્યૂહ ટીમને સમાજવાદી યુવા જનસભા, સમાજવાદી છાત્રસભા, મુલાયમસિંહ યૂથ બ્રિગેડ અને લોહિયાવાહિનીની ગતિવિધિઓ પર નજર રાખવાનું કહ્યું છે.